VEGA & Live Nation præsenterer **Metal-veteranerne EXODUS vender tilbage til Danmark til foråret**

*Efter at have begejstret til Copenhell i sommer vender det garvede thrash-metal EXODUS tilbage til Danmark, når de slår vejen forbi Lille VEGA den 15. marts med deres seneste, anmelderroste album i bagagen*.

Det amerikanske thrash metal-band har gennem deres 35-årige karriere udgivet 10 album, hvoraf det seneste, *Blood In, Blood Out*, udkom i 2014. Albummet høstede både anmelderros, heriblandt [4/5 stjerner i The Guardian](http://www.theguardian.com/music/2014/oct/09/exodus-blood-in-blood-out-review), og en fin modtagelse hos fansene. Det sikrede tillige EXODUS en booking til bl.a. den populære danske metal-festival Copenhell i sommer.

**Rost koncert fra indflydelsesrige thrash-pionerer**
Bandet spillede her en gennemført koncert for en begejstret crowd, der bl.a. blev belønnet med 8/10 dødningehoveder af det danske metalmagasin metal.dk. Vi er derfor glade for at kunne præsenterer thrash metal-pionererne i Lille VEGA til foråret til endnu en koncert på dansk grund.

EXODUS har siden bandets grundlæggelse i 1980 været et af de mest indflydelsesrige bands indenfor thrash metal-genren og har formået at inspirere mange af de senere udøvere. De har dog formået også selv at holde sig aktuelle og vedkommende med en kontinuerlig række af udgivelser, der hverken har manglet kvalitet nerve eller kvalitet.

**Udskiftning i bandet**

Sidste år annoncerede EXODUS, at Rob Dukes efter 9 år forlod bandet, og at Steve ”*Zetro*” Souza ville overtage som forsanger. Sidste gang Souza optrådte sammen med EXODUS var tilbage i 2004 på albummet *Tempo of the Damned*. Nu er han tilbage på albummet “*Blood In, Blood Out*”, hvor han beviser, at han måske er den bedste forsanger EXODUS har haft.

**Fakta om koncerten**

EXODUS (US)

Tirsdag den 15. marts 2016

Lille VEGA, Enghavevej 40, 1674 København V

200 kr. + gebyr

Forslag via VEGAs hjemmeside, Billetnet og i Fona-butikker

Læs mere på

*For yderligere oplysninger kontakt venligst*

Emma Kobberholm Beck

Kommunikationsmedarbejder, VEGA

eb@vega.dk